পর্দায় রজনীকান্তের সঙ্গে জুটি বাঁধতে চলেছেন কমল হাসান! কি বললেন তিনি!

ওয়েব ডেস্ক: বিশ্বাস না হলেও ঘটনাটা সত্যি। ৪৬ বছর পর পর্দায় আবার একসঙ্গে দেখা যাবে রজনীকান্ত(Rajinikanth) এবং কমল হাসান(Kamal Haasan)কে। আসন্ন একটি ছবিতে তাঁরা জুটি বাঁধবেন বলে খবর। ভারতীয় চলচ্চিত্র জগতের দুই আইকনিক ব্যক্তিত্ব থালাইভার রজনীকান্ত এবং উলাগনায়গন কমল হাসান। যুগান্তকারী এই নতুন প্রকল্পের কথা প্রকাশ্যে আসতেই ভক্ত-অনুরাগীদের মধ্যে উত্তেজনার পারদ চড়তে শুরু করেছে। তারা দীর্ঘদিন ধরে দুজনকে একসঙ্গে পর্দায় দেখার জন্য বহুদিন ধরে অপেক্ষা করছেন।

আরও পড়ুন:পঞ্জাবের বন্যায় কত টাকা দান করলেন অক্ষয় কুমার?

প্রসঙ্গত, তামিল চলচ্চিত্র জগতের এই দুই সুপারস্টার এর আগে একসঙ্গে বেশ কয়েকটি ছবিতে কাজ করেছিলেন। তা বহুবছর হয়ে গিয়েছে। দুই সুপারস্টারের একসঙ্গে কাজ করার ব্যাপারে কমল হাসানকে প্রশ্ন করা হলে তিনি আশার কথা শোনান। তিনি আরো বলেন,’অনেকেই আমাদের দুজনের মধ্যে প্রতিযোগিতার কথা ভেবে থাকেন! কিন্তু আমাদের মধ্যে কোন প্রতিযোগিতা নেই। সবচেয়ে গুরুত্বপূর্ণ যে আমরা সব সময় একে অন্যের ছবি প্রযোজনা করতে চেয়েছিলাম। আমরা মনে করছি যে এবার আমাদের দুজনের প্রজেক্ট সফল হবে।’

যদিও অভিনেতা ছবিটি সম্পর্কে কোন তথ্য নিশ্চিত করে জানান নি। কমল হাসানকে ভক্তরা মনিরত নামের ‘টগ লাইফ’ ছবিতে শেষবারের মতো দেখেছিলেন। এটি বর্তমানে নেটফ্লিক্স এ দেখা গেল বক্স অফিসে তেমন সাড়া ফেলেনি।
কিছুদিন আগে গুঞ্জন শোনা গিয়েছিল পরিচালক লোকেশ কানাগরাজ(Lokesh Kanagaraj) এই দুই সুপারস্টারকে নিয়ে ছবি করতে চলেছেন। রজনীকান্ত অভিনীত সাম্প্রতিক ‘কুলি'(Coolie) ছবির একটি প্রচার অনুষ্ঠানে
তিনি জানিয়েছিলেন যে কমলকে দিয়ে একটি ক্যামিও চরিত্রের পরিকল্পনা রয়েছে কারণ তিনি তার বড় একজন ভক্ত। এর আগে লোকেশ কমলকে নিয়ে ‘বিক্রম’ ছবিতে কাজ করেছিলেন। অন্যদিকে রজনীকান্ত তার শেষ ছবি ‘কুলি’তে কাজ করেছিলেন। গত মাসে প্রেক্ষাগৃহে সেটি মুক্তি পেয়েছে এবং যথেষ্ট ভালো সারা ফেলেছে।